Δήμος Ντικούδης
 Ξεκίνησε την επαγγελματική καριέρα του από την Ολύμπια Λάρισας, με την οποία αναδείχτηκε για 2 συνεχόμενες φορές πρώτος στα ριμπάουντ της Α2 και πολυτιμότερος παίκτης του πρωταθλήματος, έχοντας εν γένει πολύ καλή παρουσία. Αποτέλεσε μέλος των μικρών εθνικών ομάδων. Από την Ολύμπια μεταγράφηκε στην ΑΕΚ με την οποία καταξιώθηκε και κατέκτησε σχεδόν τα πάντα. Η ΑΕΚ με το Δήμο Ντικούδη, το Μιχάλη Κακιούζη και το Νίκο Χατζή αναγεννήθηκε, κέρδισε το πρωτάθλημα μετά από 32 χρόνια, το κύπελλο μετά από 19 και το ευρωπαϊκό κύπελλο μετά από 32. Τη χρονιά 2001/2002 ψηφίστηκε πολυτιμότερος παίκτης του πρωταθλήματος καθώς και των τελικών, που για πρώτη και μοναδική φορά έγινε ανατροπή από το 2-0 σε 2-3. Το 2003 αγωνίστηκε στην ισπανική Βαλένθια και στη συνέχεια το 2004, στην ρωσική ΤΣΣΚΑ Μόσχας, με την οποία κατέκτησε το Πρωτάθλημα και το Κύπελλο Ρωσίας, ενώ έφτασε και μέχρι το Final 4 της Μόσχας. Το 2005 επέστρεψε στην Βαλένθια και το 2006 γύρισε στην Ελλάδα και τον Παναθηναϊκό με τον οποίο, μέσα σε μία χρονιά, κατέκτησε και τους τρεις τίτλους (Πρωτάθλημα, Κύπελλο και Ευρωλίγκα) που διεκδίκησε, πετυχαίνοντας το Τρπλ Κράουν, ενώ και το 2008 πέτυχε το νταμπλ. Τον Δεκέμβριο του 2008, πήρε μεταγραφή στον Πανιώνιο. Τον Ιούλιο του 2009 πήγε στον Άρη Θεσσαλονίκης. Μετά από επτά χρόνια επέστρεψε στην ΑΕΚ το 2010 και τον Σεπτέμβριο του 2011 υπέγραψε συμφωνία ενός έτους με τον ΠΑΟΚ, που έμελλε να είναι και η τελευταία ομάδα πριν την απόσυρσή του από την ενεργό δράση. Φόρεσε πρώτη φορά το εθνόσημο ανδρών το 1999 κόντρα στην Εσθονία. Με την εθνική ανδρών κατέκτησε το Ευρωμπάσκετ 2005 και το άργυρο μετάλλιο στο Μουντομπάσκετ 2006. Επίσης ήταν παρών στα Ευρωμπάσκετ του 2001, 2003 και 2007. Συμμετείχε στους Ολυμπιακούς Αγώνες της Αθήνας το 2004 όπου βγήκε πέμπτος ολυμπιονίκης, καθώς και σε πέντε Τουρνουά Ακρόπολις (2000, 2003, 2005, 2007, 2008). Με την εθνική ομάδα ο Ντικούδης αγωνίστηκε σε 114 αγώνες σκοράροντας 957 πόντους (μ.ο: 8.39). Ο Δήμος Ντικούδης είναι παντρεμένος και πατέρας δύο δίδυμων αγοριών, 6 χρονών, ενώ ζει στο Χαλάνδρι από το 2008. Το Σεπτέμβριο του 2006 ο Ντικούδης ανέλαβε τα καθήκοντα του Προέδρου του Πανελλήνιου Συνδέσμου Αμειβομένων Καλαθοσφαιριστών (Π.Σ.Α.Κ.). Η θητεία του έληξε τον Οκτώβριο του 2010.Το Μάιο του 2013 ανέλαβε καθήκοντα Αθλητικού Διευθυντή στην ΑΕΚ, μέχρι το 2014. Στις δημοτικές εκλογές του 2019 έβαλε υποψηφιότητα με τον συνδυασμό «Χαλάνδρι Ορίζοντας 2023».Στις 19 Σεπτεμβρίου 2020. ανακοίνωσε πως θα είναι στο πλευρό του Βαγγέλη Λιόλιου στις εκλογές της ΕΟΚ, το φθινόπωρο του 2021. Στις εκλογές της 12ης Σεπτέμβρη, αναδείχτηκε πρώτος σε ψήφους με 317. Έκτοτε αποτελεί τον διοικητικό υπεύθυνο της Εθνικής ανδρών καθώς και μέλος του αναπτυξιακού προγράμματος σε όλες τις ηλικίες των Εθνικών ομάδων της Ελλάδας.Στις 15 Δεκεμβρίου 2021, κυκλοφόρησε το βιβλίο του με τίτλο ″All Around″ (250 σελίδων) ως ο πρώτος οδηγός καριέρας για νέους και εφήβους αθλητές με όχημα τα αυτοβιογραφικά γεγονότα που σημάδεψαν την καριέρα του βετεράνου φόργουορντ. ΑΕΚ Κύπελλο Σαπόρτα: (2000) 2x Κύπελλο Ελλάδας: (2000, 2001) Πρωτάθλημα Ελλάδας: (2002) ΤΣΣΚΑ Μόσχας Πρωτάθλημα Ρωσίας: (2005) Κύπελλο Ρωσίας: (2005) Παναθηναϊκός 2x Πρωτάθλημα Ελλάδας: (2007, 2008) Ευρωλίγκα: (2007) 2x Κύπελλο Ελλάδας: (2007, 2008) Τριπλ Κράουν: (2007) 2x MVP στο Πρωτάθλημα Ελλάδος δεύτερης κατηγορίας (Α2) : (1997, 1998) 2x Πρώτος στα ριμπάουντ στο Πρωτάθλημα Ελλάδος δεύτερης κατηγορίας (Α2): (1997, 1998) Καλύτερος νέος παίκτης: (A1): (2000) MVP στο Πρωτάθλημα Ελλάδας (Α1): (2002) MVP των τελικών του Πρωταθλήματος Ελλάδας (Α1): (2002) 6x Ελληνικό All-Star Game: (1999, 2001, 2002, 2003, 2007, 2008) MVP της αγωνιστικής στην Ευρωλίγκα: (7η αγωνιστική 2001/02) Ευρωπαϊκό Αστέρι FIBA: (2007) 5x Τουρνουά Ακρόπολις: (2000, 2003, 2005, 2007, 2008) Χρυσό μετάλλιο: Ευρωμπάσκετ 2005 Χρυσό μετάλλιο στο Πρωτάθλημα Στάνκοβιτς του 2006 Αργυρό μετάλλιο: Μουντομπάσκετ 2006 5x Τουρνουά Ακρόπολις: (2000, 2003, 2005, 2007, 2008) Δήμος Ντικούδης, επίσημος ιστότοπος. Δήμος Ντικούδης, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά). Dimos Dikoudis, στατιστικά στοιχεία αθλητή στον επίσημο ιστότοπο της Euroleague Basketball (Αγγλικά). (Αγγλικά) Δήμος Ντικούδης, στατιστικά στην επίσημη ιστοσελίδα της FIBA Europe. (Αγγλικά) Δήμος Ντικούδης, στατιστικά στην επίσημη ιστοσελίδα του Ευρωπαϊκού Πρωταθλήματος Καλαθοσφαίρισης 2007.
Ο Δήμος Ντικούδης (Λάρισα, 24 Ιουνίου 1977) είναι Έλληνας πρώην διεθνής καλαθοσφαιριστής και νυν παράγοντας του αθλήματος. Έχει ύψος 2,05 μέτρα και έπαιζε ως πάουερ φόργουορντ και ενίοτε σέντερ. Υπήρξε μέλος της Ολυμπιακής Ομάδας (2004), 5ος Ολυμπιονίκης (2004), Πρωταθλητής Ευρώπης (2005) και Δευτεραθλητής Κόσμου (2006) με την Εθνική Ελλάδος και κάτοχος μεταξύ άλλων, του Τριπλ Κράουν (2007) με τον Παναθηναϊκό. Από το 2021 είναι ο διοικητικός υπεύθυνος της Εθνικής ανδρών.